OpenLLM-France/wikimedia huggingface dataset:
# Devils Hole

Devils Hole (euskaraz: «Deabruaren zuloa») basamortuko habitat bakarra da, Heriotzaren Haranaren Parke Nazionalak administratzen duena. Ash Meadows basoko aterpe nazionalean kokatua, Nevadako Nye konderrian dago, Ameriketako Estatu Batuen hego-mendebaldean.
Deabruaren zuloa akuifero geotermiko bat da (92º F/33º C), Amargosa basamortuan dagoen kareharrizko haitzulo baten barnean dagoen igerileku batek elikatua, Nevadako Amargosa haranean, Amargosa mendilerroaren ekialdean eta Heriotzaren haraneko Funeral mendien artean. Cyprinodon diabolis ziprinidoaren habitat bakarra da.

## Erreferentziak

* ↑ (Ingelesez) Baugh, Thomas M.; Deacon, James E.. (1983). «Daily and Yearly Movement of the Devil's Hole Pupfish Cyprinodon Diabolis Wales in Devil's Hole, Nevada» The Great Basin Naturalist 43 (4): 592–596..

## Kanpo estekak

* Datuak: Q629140
* Multimedia: Devils Hole / Q629140
# Devil Inside

Devil Inside INXS australiar musika taldearen single bat da, 1988ko otsailean merkaturatua. Kantua Andrew Farrissek eta Michael Hutchencek idatzi zuten, eta bere erritmo itsaskorragatik eta kantatzerakoan Hutchencen xuxurluagatik gogoratzen da.
Kantu hau Ameriketako Estatu Batuetako Billboard Hot 100ean 2. postura iritsi zen, 47.era Erresuma Batuan, 25.era Irlandan eta 6.era Australian.
Gitarra-jotzaile eta saxo-jolea zen Kirk Pengillyk, elkarrizketa batean "Devil Inside" singlearen bideoklipa ez zitzaiola gustatzen" esan zuen "amerikarregia dela" uste zuelako.
Bideoa Kaliforniako Balboan filmatu zen eta Joel Schumacherrek zuzendu zuen.
Kantua 2001eko Rock Star filmean gehitu zen.

## Bertsioak
### Single 7"

* "Devil Inside" (7" (5:11) edo single bertsioa (3:55))
* "On the Rocks" (3:05)

### Maxi 12"

* "Devil Inside" (6:36)
* "Devil Inside" (7"ko bertsioa (5:11) single bertsioa (3:55))
* "On the Rocks" (3:05)

### Cassette

* "Devil Inside" (bernahasturiko bertsioa) (6:36)
* "Devil Inside" (versión 7"ko bertsioa) (5:11)
* "On the Rocks" (3:05)

## Erreferentziak

* ↑ "Devil Inside", Frantziako Arrakasta Zerrendan Lescharts.com (2008ko uztailak 22an kontsultatua)
* ↑ Alemaniako chartsak Charts-surfer.de (2008ko uztailak 22an kontsultatua)
* ↑ Irlandako chartsak Irishcharts.ie (2008ko uztailak 22an kontsultatua)
* ↑ Erresuma Batuko chartsak Chartstats.com (2008ko uztailak 22an kontsulatua)
* ↑ Billboard Billboard.com (2008ko uztailak 22an kontsultatua)

## Kanpo estekak

* Datuak: Q3726495
# Devil (2010eko filma)

Devil edota The Night Chronicles: Devil (euskaraz Deabrua edota Gaueko Kronikak: Deabrua) 2010eko John Erick Dowdle estatubatuar zinema zuzendariaren beldurrezko suspense filma bat da. Chris Messina, Logan Marshall-Green, Geoffrey Arend, Bojana Novakovic, Jenny O'Hara eta Bokeem Woodbine aktoreek antzeztu zuten, narratzailea Jacob Vargas aktorea izan zelarik.

## Argumentua

Oharra: Atal honek istorio osoa edo amaiera argitzen du.
Bost pertsona, zein baina zein ezberdinagoak, Philadelphiako orratz-etxe bateko igogailu baten ez gora eta ez behera atera ezinik gelditu dira: Vince McCormick (Geoffrey Arend), iruzur fiskalagatik ikertuta dagoen eskrupulurik gabeko negoziogizona, Sarah Caraway (Bojana Novakovic), bere senarraren dirua eskuratu eta bertan behera utzi nahi duen familia aberatseko emakume kutizizalea, Ben Larson (Bokeem Woodbine), bortizkeriaz beteriko iragana duen orratz-etxeko zaintzaile liskarzalea eta Jane Kowsky (Jenny O'Hara), adineko ustezko emakume lapurzalea. Igogailuan aurkezten den bosgarren pertsona Tony (Logan Marshall-Green) misteriotsua da. Txoko estu horretan gauza bitxi eta azalpenik gabekoak jazotzen hasiko dira, eta pixkanaka bost pertsonek haietako bat Deabrua berbera dela pentsatzen hasiko dira, honela bata besteaz susmatzen hasiz.

## Aktoreak

* Chris Messina: Bowden detektibea
* Logan Marshall-Green: mekanikaria (Anthony "Tony" )
* Jenny O'Hara: adineko emakumea (Jane Kowski)
* Bojana Novakovic: emakume gaztea (Sarah Caraway)
* Bokeem Woodbine: zaintzailea (Ben Larson)
* Geoffrey Arend: saltzailea (Vince McCormick)
* Jacob Vargas: Ramirez
* Matt Craven: Lustig
* Joshua Peace: Markowitz detektibea
* Caroline Dhavernas: Elsa Nahai
* Joe Cobden: Dwight
* Zoie Palmer: Cheryl
* Vincent Laresca: Henry

## Kanpo estekak

* Devil filmaren IMDBko fitxa irakurgai (Ingelesez)
* Datuak: Q1206820
# Devil May Cry (bideo-jokoa)

Devil May Cry (japonieraz: デビル メイ クライ, Debiru Mei Kurai) 2001ean Capcom japoniar enpresak garaturiko hack and slash generoko bideo-jokoa da, PlayStation 2rako sortua. Istorioa fikziozko Mallet uhartean gertatzen da, eta Dante eta Trish pertsonaiak eta Mundus deabruari aurre egiteko haien bilaketa ditu ardatz. Istorioa, batez ere, jokoaren motorra erabiltzen duten cutscene nahasketa baten eta hainbat full motion video bidez kontatzen da.
Devil May Cry oso ospetsu izan zen, kritika onak jaso eta bi milioi kopia baino gehiago saldu zituen.

## Kanpo estekak

* Datuak: Q840889
* Multimedia: Devil May Cry / Q840889
# Devil's Doorway

Devil's Doorway (eusk. 'Deabruaren atea') 1950eko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Lance Poole Gettysburgeko guduan Kongresuaren Ohorezko Domina irabazi duen xoxone indiar bat da. Wyomingera, etxera itzuli eta Verne Coolanekin gatazkan sartzen da, tradizioz amerindiarrenak diren lurrak kendu nahi dizkien aurreiritziz beteriko abokatuarekin, honek kolonoentzat lurrak uztearen aldeko lege berria defendatzen baitu.

## Aktoreak

* Robert Taylor: Lance Poole
* Louis Calhern: Verne Coolan
* Paula Raymond: Orrie Masters
* Marshall Thompson: Rod MacDougall
* James Mitchell: Red Rock
* Edgar Buchanan: Zeke Carmody
* Rhys Williams: Scotty MacDougall
* Spring Byington: Mrs. Masters
* James Millican: Ike Stapleton
* Bruce Cowling: Lieutenant Grimes
* Fritz Leiber: Mr. Poole

## Erreferentziak

* ↑ www.sansebastianfestival.com

## Kanpo estekak

* Datuak: Q3211814
* Multimedia: Devil's Doorway (trailer screenshots) / Q3211814
# Dinamo San Juan CF

Dinamo San Juan Club de Futbol Santurtziko futbol taldea da, San Juan auzokoa.
Azken urteetan Bizkaiko Ohorezko mailan ari da eta 2021-22 denboraldian aurrenekoz herriko talde nagusia den CD Santurtziren aurretik gelditu zen ligan.

## Kanpo estekak

* Datuak: Q114771204
# Dinamometro

Dinamometroa indarrak eta pisuak neurtzeko tresna bat da, zurruntasun zehatz eta konstanteko malguki bat edo tentsio-galga bat baliatzen duena. Malguki bidezko dinamometroan, malgukia zilindro baten barruan dago, neurtu beharreko indarra malgukiko mutur batetik aplikatzen da (pisuen kasuan, muturretik zintzilikatzen da objektua) eta zilindroko azaleran dagoen eskala batean jasotzen da indarraren neurketa.

## Kanpo estekak

* Datuak: Q11223329
* Multimedia: Dynamometers / Q11223329
# Dinamo (argipena)

Dinamoa hitzak hainbat esanahi izan dezake:

## Ingeniaritza

* Dinamoa, elektrizitatea sortzeko gailu magnetiko bat.

## Futbol taldeak
### Europa

* Albania: KS Dinamo Tirana
* Alemania:
** Berliner FC Dynamo
** SG Dynamo Dresden
* Austria: FC Dynamo Meidling
* Bielorrusia:
** FC Dinamo Minsk
** FC Dinamo Brest
* Erresuma Batua:
** Shepshed Dynamo F.C.
** Loughborough Dynamo F.C.
** Pentwyn Dynamo F.C.
* Estonia: Dünamo Tallinn
* Georgia: FC Dinamo Tbilisi
* Kirgizistan: Dordoi-Dynamo Naryn
* Kroazia: NK Dinamo Zagreb
* Letonia: FK Dinamo-Rīnuži/LASD
* Moldavia: FC Dinamo Bender
* Errumania: FC Dinamo Bucureşti
* Errusia:
** FC Dynamo Moscow
** FC Dynamo Barnaul
** FC Dynamo Bryansk
** FC Dynamo Makhachkala
** FC Dynamo Stavropol
** FC Dynamo Saint Petersburg
* Tadjikistan: Dynamo Dushanbe
* Txekia: SK Dynamo České Budějovice
* Ukraina:
** FC Dynamo Kiev
*** FC Dynamo-2 Kiev
*** FC Dynamo-3 Kiev
* Uzbekistan: FK Samarqand-Dinamo

### Afrika

* Hegoafrika: Dynamos F.C. (Hegoafrika)
* Zambia: Power Dynamos F.C.
* Zimbabwe: Dynamos F.C.

### Amerika

* Estatu Batuak:
** Carolina Dynamo
** Houston Dynamo
# Dinan

Dinan Bretainiako ipar-ekialdean dagoen udalerria da, Côtes-d'Armor departamenduan kokatutakoa, Bro Sant Malou lurralde historikoan. 2011ko erroldaren arabera 10.851 biztanle ditu.

## Geografia

Rance ibaiaren ertzeko muino batean zabaltzen da Dinan. Kostaldetik kilometro batzuk barrura badago ere Dinaneraino nabigagarria da Rance.

## Historia

Aurrehistoriatik populatua izan zen arren castro baten inguruan sortu zen Dinan XI mendean. 1283an Bretainiako dukeak erosi zuen eta gaur egungo harresia eraiki zuen honek. 1384an Joan IV.a Bretainiako dukeak Dinango gaztelua eraiki zuen. XV mendean harresia berriztu zen eta artilleria piezak ere ezarri ziren baina 1488an Frantziako erregearen aurrean errenditu beharra izan zuen. Bretainiako gainerako hiriekin batera 1532an Frantziako Erresuman sartu zen.
XVI mendean garapen ekonomikoa izan zuen, bai artisau jarduerarengatik eta baita Rance ibaiaren ertzean eraikitako portuarengatik ere. Honi esker Saint-Maloko itsasontzientzako oihalak eta belak egiten zituzten ehundegi ugari sortu ziren.
XIX mendean Ranceko portuak garrantzia galdu zuen baina 1879an trenbidearen iristeak jarduera ekonomikoa berpiztu zuen.

## Ondasun nabarmenak

Erdi Aroko alde zaharrak Bretainia iparraldeko turismogune garrantzitsuenetakoa bihurtu du. Kale nagusia Jerzual kalea da, hiria eta portua lotzen dituena. Eraikin aipagarrienak honako hauek dira:
* Dinango gaztelua: XIV mendean eraiki eta 1886an Frantziako monumentu historiko izendatu zuten.
* Saint-Malo eliza eta San Salvador basilika: biak ala biak XII mendean eraiki ziren.
* Erlojuaren dorrea: XV mendekoa da eta 45 metrotako altuera dauka.

## Iruditegia

* Erdigunea.
* Rance ibaia Dinan zeharkatzen.
* Dinango gaztelua.
* Dinango portua
* Bertrand du Guesclin zaldunaren estatua
* Saint Malo eliza.
* San Salvador basilika.
* Alde zaharra.
* Erlojuaren dorrea.
* Harresiak.

## Kanpo estekak

* Dinan hiriko webgune ofiziala (Frantsesez)
* Datuak: Q201311
* Multimedia: Dinan / Q201311
# Dinamita pa' los Pollos

Dinamita pa' los Pollos Bilboaldeko musika taldea izan zen, 1980ko hamarkada eta 1990ekoa artean jardunean egon zena eta arrakasta handia lortu zuena espainiar estatu mailan ere.
Abesti ezagunen artean "Locomotion", "Bourbon", "Billy Joe" eta "Pandilleros" ditugu.

## Ibilbidea

1987an, lehen lana atera zuten: Bienvenidos al gallinero, kasete formatuan, Discos Suicidas etxe independentean. Gaur egun, erabat deskatalogatuta dago.
1988an No molestes a Pa 'cuando está trabajando izeneko minialbuma agertu zen, Madrilgo GASA konpainiarekin, non Bienvenidos al gallinero lanaren bost abesti erreskatatu zituzten, birgrabatu zituztenak, eta gainera The Loco-Motion kantu ezagunaren bertsio bat gehitu zioten. Disko honi esker ospetsuago bilakatu ziren. Lan honetan dago Bourbon kantu ezaguna.
Gauzak horrela, 1989an, Paco Trinidadek ekoitzitako Purita Dinamita agertu zen, aste gutxi barru urrezko diskoa izango zena eta talde bizkaitarrarentzat garaipena suposatu zena. Billy Joe, Toro mecánico edo Pandilleros bezalako kantuei esker irratietan entzungai bilakatu ziren. Lehen urte hauetan, taldea garai haietako Duncan Dhuko bateria-jotzaile zen Juanra Vilesen laguntza izan zuen.
Sin rodeos 1990ean agertu zen hurrengo diskoaren izenburua izan zen- Ez zen aurrekoak bezain komertziala, aurreko guztiak baino country rock lasaiago eta landuago zituelako. Paco Trinidadek ere ekoitzi zuen, Purita Dinamita egin zuen ekoizle bera. Bi urte geroago Colin Farleyk ekoitzitako Juntos y revueltos grabatu zuten, baina diskoak ez zuen aurrekoek bezainbesteko arrakasta izan. Handik gutxira konpainiarekin zuten kontratua amaitu zitzaien, eta ez zuten berritu. Taldea handik gutxira desegin zen, barneko gatazka musikal batzuk agertu zirenean.

## Taldekideak

* Javier "90" Zaitegui: Abeslaria.
* Roberto "Capitán mondo" Mata: Gitarra-jotzaile eta konposatzailea.
* Óscar "Wildcat" Calleja: Baxujolea.
* Miguel "Tejón" Labanda: Bateriajolea.
* Nela eta Reyes Torío ("Bloody Marys"): Koroak.

## Diskografia

* 1987: "Bienvenidos al gallinero".
* 1988: "No molestes a pa cuando esté trabajando".
* 1989: "Purita dinamita".
* 1990: "Sin rodeos".
* 1992: "Juntos y Revueltos".
* 1993: "Los mejores años de nuestras vidas" (Bilduma)
* 2002: "Discografía básica" (Bilduma)

## Ikus, gainera

* Bilboaldeko musika taldeak

## Kanpo estekak

* Datuak: Q2895426
# Dinamoa Sormen Gunea

Dinamoa Sormen Gunea Azpeitiko sormen gunea da, Soreasu Antzokian kokatzen dena eta Kulturaz Kooperatibak kudeatzen duena. 2019an jarri zen martxan sortzaileek lan egiteko leku eta babesgune bat izan zezaten, bertan sormen giroa sortzea helburuarekin.
Sormen diziplina eta adierazpen orori bide emateko laborategi gisa ulertu daiteke gune hau, bertan sortzaileek modu anitz, aske eta irekian elkarrekin eta elkarrengandik ikasten baitute. Gainera, mundua ulertzeko eta mundua kontatzeko aukera bezala definitzen du guneak bere burua, baina beti ere euskalduna eta Euskal Herrikoa.
Lau eremutan dago banatuta: Hitza, Irudia, Gorputza eta Soinua. Eta hiru ardatzetan egiten du lana: sortu, ikasi eta eman.

## Erreferentziak

* ↑ (Gaztelaniaz) Leon, Jabi. (2022-11-08). «Dinamoa sormen gunea osatu du Azpeitiko Udalak Soreasun» Noticias de Gipuzkoa (Noiz kontsultatua: 2022-11-10).
* ↑ «Abian da Soreasuko Dinamoa, sormen guneko soinuaren eremua» El Diario Vasco 2022-11-08 (Noiz kontsultatua: 2022-11-10).

## Kanpo estekak

* Dinamoa Sormen Gunearen webgunea
# Dinamo Mosku Bandy Club

Dinamo Mosku Bandy Club Errusiako bandy talde arrakastatsuena da, Munduko onenetakoa ere bai Dinamo Mosku talde kirolanitzaren bandy atala da. Mosku hirian du egoitza.

## Palmaresa
### Errusian: 22

* Errusiako Bandy Liga (22): 1936, 1951, 1952, 1961, 1963, 1964, 1965, 1967, 1969, 1970, 1972, 1973, 1975, 1976, 1978, 2006, 2007, 2008, 2009, 2010, 2012, 2013

### Nazioartean: 13

* Munduko Bandy Kopa:
** Txapelduna (3): 2006, 2007, 2013
** Finalista (1): 1987
* Europako Bandy Kopa (6): 1975, 1976, 1977, 2006, 2008, 2009
* Bandy Txapeldunen Kopa (4): 2006, 2008, 2013, 2015

## Ikus, gainera

* FC Dinamo Mosku

## Kanpo estekak

* (Errusieraz) Webgune ofiziala
* Datuak: Q2375085
# Crêt de la Neige

Crêt de la Neige Jura mendietako gailurrik altuena da. Frantziako Ain departametuan kokaturik dago, Suitzako mugatik oso gertu. 1.720 metrotako garaiera du eta tontorrak 1.260 metrotako prominentzia.

## Geografia

Geneva hiritik 17 km eskasera dago eta mendi gailurretik hiriaz gain Léman aintzira ere ikusten da. Igoera tradizionala Tiocan behatokitik abiatzen da.

## Erreferentziak

* ↑ «Crêt de la Neige - Peakbagger.com» www.peakbagger.com (Noiz kontsultatua: 2022-09-26).

## Kanpo estekak

* Datuak: Q1142554
* Multimedia: Crêt de la Neige / Q1142554
# Crézançay-sur-Cher

Crézançay-sur-Cher Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 62 biztanle zituen.

## Demografia
### Biztanleria

2007an Crézançay-sur-Cher udalerrian erroldatutako biztanleak 66 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 30 familiaren etxebizitza nagusia ziren, 11 bigarren erresidentzia ziren eta 1 hutsik zegoen. Etxebizitza guzti hauek 42etxeak ziren. 30 etxebizitza nagusietatik 27 bere jabearen bizilekua ziren, 2 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 14 etxek lau zituzten eta 10 etxek bost zituzten. 19 etxek euren parking plaza propioa zuten azpian. 14 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Crézançay-sur-Cher udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 0 |
| 4 | 60-64 | 8 |
| 0 | 55-59 | 0 |
| 4 | 50-54 | 8 |
| 0 | 45-49 | 0 |
| 0 | 40-44 | 0 |
| 0 | 35-39 | 4 |
| 4 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 23 aktiboak ziren eta 10 inaktiboak ziren. 23 pertsona aktiboetatik 21 lanean zeuden (11 gizon eta 10 emakume) eta 2 langabezian zeuden (2 gizon). 10 pertsona inaktiboetatik 7 erretiraturik zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q674214
* Multimedia: Crézançay-sur-Cher / Q674214
# Críostóir Ó Floinn

Críostóir Ó Floinn (Limerick, 1927ko abenduaren 18a - 2023ko urriaren 9a) irlandar idazlea izan zen.
50 lan baino gehiago idatzi zituen Irlandako gaeleraz eta ingelesez, tartean eleberrigileak, antzezlanak, ipuinak, biografiak, hogei olerki liburuki eta autobiografia bat hiru liburukitan. Ingelesez idaztean O'Flynn izena erabili zuen.
University College Dublin eta Trinity College Dublinen ikasi zuen. 1966an Cóta Bán Chríost (Kristoren beroki zuria) izeneko antzezlan polemiko batekin atentzioa ematea lortu zuen eta urte horretan Douglas Hyderen omenezko saria irabazi zuen.
Aosdána artisten elkarteko kidea izan zen. Sari ugari irabazi zituen, horietako batzuk urteroko Oireachtas na Gaeilge lehiaketan. Antzerkirako, irratirako eta telebistarako idatzi zuen.

## Lanak

* Lá Dá bhFaca Thú (1955), eleberria
* An tIolar Dubh agus Long na Marbh (1958), eleberria
* Cóta Bán Chríost (1966), antzezlana
* The Order of Melchizedek, Cóta Bán Chríost-en igelesezko bertsioa
* Séanaid Bás le h-Adhart (1965) eleberria
* Learairí Lios an Phúca (1968), eleberria
* A Poet in Rome, olerki bilduma
* Sanctuary Island (1971), ipuinak
* Banana, olerki bilduma
* Is É A Dúirt Polonius (1973), antzezlana
* Mise Raifteirí an File (1974), antzezlana
* Van Gogh Chocolates, olerki bilduma
* Aisling Dhá Abhainn (1977), olerki bilduma
* Ó Fhás go hAois, olerki bilduma
* Centenary (1985), Gaelic Athletic Association historiari buruzko 5000 lerroko poema-kronika
* Homo Sapiens (1985), antzezlana
* There is an Isle (1998), autibiografiaren lehen liburukia
* Consplawkus (1999), bigarren liburukia
* A Writer's Life, hirugarren liburukia
* The Heart Has Its Reasons, ipuin antologia
* Beautiful Limerick
* Lóchrann an Dóchais, Nano Nagleren biografia

## Erreferentziak

* ↑ «President leads tributes to Limerick author who has died» Live 95 News 2023-10-10 (Noiz kontsultatua: 2023-10-11).

## Kanpo estekak

* Datuak: Q16090544
# Crézières

Crézières Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 58 biztanle zituen.

## Demografia
### Biztanleria

2007an Crézières udalerrian erroldatutako biztanleak 58 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 26 familiaren etxebizitza nagusia ziren, 8 bigarren erresidentzia ziren eta 6 hutsik zeuden. Etxebizitza guzti hauek 39etxeak ziren. 26 etxebizitza nagusietatik 21 bere jabearen bizilekua ziren, 4 alokairuan okupaturik zeuden eta 1 doan lagata zegoen; 4 etxek bi gela zituzten, 6 etxek hiru zituzten, 5 etxek lau zituzten eta 11 etxek bost zituzten. 19 etxek euren parking plaza propioa zuten azpian. 15 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Crézières udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 4 | 65-69 | 4 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 0 | 45-49 | 0 |
| 12 | 40-44 | 4 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 12 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 24 aktiboak ziren eta 8 inaktiboak ziren. 24 pertsona aktiboetatik 20 lanean zeuden (11 gizon eta 9 emakume) eta 4 langabezian zeuden (1 gizon eta 3 emakume). 8 pertsona inaktiboetatik 6 erretiraturik zeuden eta 2 ikasten zeuden.

### Ekonomia jarduerak

2007an zeuden 3 komertzioetatik, 2 ostalaritza eta jatetxe enpresak ziren eta 1 administrazio publikoko enpresa zen.
2000. urtean Crézières udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1144464
* Multimedia: Crézières / Q1144464
# Dilatazio

Dilatazio edo zabalkuntza izan daiteke:
* Fisikan, bero-dilatazioa beroaren eraginez gorputzaren bolumena handitzea da.
* Medikuntzan organo baten irekidura zabaltzea da, adibidez erditzean.
# Dilbert

Dilbert tira komiko ezagunaren izena da. Munduko aldizkarietan 1989tik aurrea atera zen. Tirak hiru marrazkitan banatzen dira; Dilbert eta beste pertsonaien arteko Ipar Amerikako bulegoko istorio umoretsu eta sarkastikoak irudikatzen dizkigu Scott Adamsek.
Scott Adams ingeniari ohia dugu Berkeley (Kaliforniako Unibertsitateko) ikasle ohia, marrazkilari zorrotza da, eta bere irudiak, bulegoetako benetako bizitza umore satirikoa kalitatez adierazten digu.

## Gaiak

Scott Adams sortutako tira komikoa (edo strip ingelesez) gai nagusia hau da: Dilbert pertsonaia nagusiaren abenturak kontatzen ditu.
Dilbert ingeniaria da eta ordenadore edo konputagailuekin lan egiten du. Dilbertek bulegoetako pertsonai estereotipoak marrazten ditu: zuzendari inkonpetentea, giza eskubide zuzendari diabolikoa, denbora luzeko gizonezko langile baldarra, denbora luzeko emakumezko langile estresantea, praktiketako langile argia,...

## Pertsonaiak

Dilbertek beste pertsonaiarekin bizi da etxean, Dogbert (txakur laguna) et Ratbert (arratoi laguna); horretaz gain lanean Ipar Amerikako (AEB et Kanadako) bulegoetako ohiturak eta lan giroa marrazten dizkigu Scott Adamsek: bulego layout eta konfigurazioa, kafea hartzeko sukaldetxoa eta abar.
Dilberten bulegoko lagunak besteak beste hauexek dira: –PHB (Pointy Haired Boss) zuzendaria, –Catbert Giza Baliabideen Zuzendaria, katua da –Wally ingeniari zaharra –Asok praktiketan dagoen ikaslea –Alice (nahiz eta enpresa nazkatu oso langile leiala

## Kanpo estekak

* Webgune ofiziala
* Datuak: Q726431
* Multimedia: Dilbert / Q726431